b'\n_START_ARTICLE_\nTasakulmainen monikulmio\n_START_SECTION_\nEsimerkkej\xc3\xa4\n_START_PARAGRAPH_\nSeuraavat esimerkit ovat konvekseja monikulmioita. Sallimalla sellaisia kulmia, jotka "k\xc3\xa4\xc3\xa4ntyv\xc3\xa4t sis\xc3\xa4alueen ulkopuolelle", kasvaa variaatioiden lukum\xc3\xa4\xc3\xa4r\xc3\xa4 suuresti.\n_START_SECTION_\nKolmio\n_START_PARAGRAPH_\nKolmiossa sis\xc3\xa4kulmien summa on 180\xc2\xb0. Jokaiselle kulmalle riitt\xc3\xa4\xc3\xa4 siit\xc3\xa4 60\xc2\xb0. Johtuen kolmion yksinkertaisesta rakenteesta, on t\xc3\xa4m\xc3\xa4n muotoisia kolmioita vain yksi. Tasasivuinen kolmio on tasakulmaisena my\xc3\xb6s s\xc3\xa4\xc3\xa4nn\xc3\xb6llinen kolmio.\n_START_SECTION_\nNelikulmio\n_START_PARAGRAPH_\nKonveksissa nelikulmiossa sis\xc3\xa4kulmien summa on 360\xc2\xb0 ja se jaettuna nelj\xc3\xa4lle kulmalle antaa sis\xc3\xa4kulmaksi 90\xc2\xb0. N\xc3\xa4it\xc3\xa4 kutsutaan suorakulmaisiksi nelikulmioiksi eli suorakulmioiksi, koska niill\xc3\xa4 on vain suoria kulmia. Sellainen suorakulmio, jonka sivut ovat saman pituisia, kutsutaan neli\xc3\xb6ksi ja se on siten s\xc3\xa4\xc3\xa4nn\xc3\xb6llinen nelikulmio._NEWLINE_Mielenkiintoinen poikkeus syntyy ajatuksesta, ett\xc3\xa4 yksi kulma olisi 270\xc2\xb0. Silloin muidenkin kulmien olisi oltava sama 270\xc2\xb0 ja kuvioksi syntyy "nurinkurinen" suorakulmio.\n_START_SECTION_\nViisikulmio\n_START_PARAGRAPH_\nKonveksissa viisikulmiossa sis\xc3\xa4kulmien summa on 540\xc2\xb0, joka antaa kulmille 108\xc2\xb0.\n_START_SECTION_\nKuusikulmio\n_START_PARAGRAPH_\nKonveksissa kuusikulmiossa sis\xc3\xa4kulmien summa on 720\xc2\xb0, joka antaa kulmille 120\xc2\xb0.'